Innsyn i vår kvalitetssikring

Åpenhetsrapport 2024

RS EIENDOM AS

rapporten omfatter perioden fra 1.januar 2024 til 31.desember 2024

Innhold

[Om åpenhetsrapporten 2](#_Toc170669208)

[Selskapets rapport etter åpenhetsloven for 2024 2](#_Toc170669209)

[Aktsomhetsvurdering 3](#_Toc170669210)

[Miljøfyrtårn 4](#_Toc170669211)

# Om åpenhetsrapporten

Formålet med åpenhetsrapporten er å skape mer gjennomsiktighet og åpenhet rundt selskaper. Rapporten skal sikre åpenhet og innsyn i revisjonsvirksomhet, og opplysningsplikten gjelder forhold av betydning for sikring av revisors uavhengighet og revisjonskvalitet for foretak- av allmenn interesse. Åpenhetsrapporten for hele konsernet RS eiendom AS dekker 1.januar 2024- 31.12.2024

# Selskapets rapport etter åpenhetsloven for 2024

om virksomheten

Siden 2022 har konsernet endret seg litt. RS Eiendom AS er konsern selskapet med flere datterskaper. Datterselskapene er Nord Norsk Bygg AS, Bronseveien 9 AS, NNB eiendom AS og Orion Eiendom AS. NNB Eiendom, Orion Eiendom, Bronseveien 9 er eiendomsselskap.

|  |
| --- |
|  **RS Eiendom AS**Nord Norsk Bygg AS NNB Eiendom AS Bronseveien 9 AS Orion Eiendom AS |

Nord Norsk Bygg AS er en entreprenør som tar store og små oppdrag i Finnmark og Troms. Vi utfører også andre entreprenør tjenester, som rehabilitering, betong arbeid, ombygging, kjøkkenmontering, oppføring av garasje og terrasse samt hjelp med tegninger og byggesøknader. Vi bygger alt fra garasje til skoler, barnehager og næringsbygg i alle størrelser.

Nord Norsk Bygg AS ble etablert i Alta, desember 2006. Vi er en byggmesterbedrift som vil si at vi er godkjent og har oppfylt kravene som skal til for å kalles byggmester. Når kunder velger oss får de arbeid utført av en godkjent byggmester, noe som betyr du kan være trygg på kvaliteten vi leverer. Virksomheten er også miljøsertifisert gjennom miljøfyrtårnet. Vi jobber hver dag mot å forbedre arbeidsmiljø, avfallshåndtering, energibruk, innkjøp og transport for å bidra til en grønn fremtid.

Målsetning og fremdrift, mål for kommende år

Vårt mål er å utgjøre en forskjell for kundene som kjøper våre tjenester. For selskapene betyr dette å levere høy kvalitet og ivareta forpliktelser. Dette krever at vi kontinuerlig bygger kompetanse og utvikler oss til det bedre. Vi har som mål å skape trivsel på arbeidsplassen. Vi kan nå langt med normal folkeskikk. Vi sørger for å ha ryddige byggeplasser, ryddig lager og rent på våre lokaler. Vi prøver hele tiden å utvikle en bedre kultur på arbeidsplassen, skape og ivareta gode holdninger. Våre målsettinger evalueres og revideres årlig.

Rutiner og Interne retningslinjer for virksomheten

Formålet med rutiner og internkontrollen er å fremme et forbedringsarbeid i virksomheten. Vi gjør dette for å forbedre arbeidsmiljø og sikkerhet, dette forebygger helseskader og miljøforstyrrelser og vern av det ytre miljø mot forurensning. Vi sørger for at arbeidstakerne har tilstrekkelige kunnskaper og ferdigheter i det systematiske helse-, miljø- og sikkerhetsarbeidet. Vi har et verneombud som skal se til at arbeidet blir utført på en slik måte at hensynet til arbeidstakernes sikkerhet, helse og velferd er ivaretatt. Vi sørger for at våre kunder skal få sikre produkter og tjenester av oss, dette gjør vi ved å kjøpe godkjente produkter og leverer god FDV på solgte produkter. Vi gir ansatte mulighet til å ta fagbrev om de skulle ønske det.

Vi har gode rutiner gjennom internkontrollsystem. Daglig leder er ansvarlig for at rutinen foreligger og for at systemet gjennomgår minst en gang i året. Før gjennomgangen må alle forhold i tilknytning til helse-, miljø- og sikkerhetsarbeidet være klarlagt og dokumentert. Vi har egne rutiner som beskriver aktiviteter som skal gjennomføres slik at alt ligger til rette for gjennomgangen.

Følgende skal evalueres ved gjennomgang av internkontrollsystemet:

* Resultater fra kartlegginger og om det er behov for å gjøre endringer i nåværende kartlegginger
* Avvik og uønskede hendelser siste periode
* Skader, ulykker og nesten ulykker siste periode
* Om eksisterende rutiner er god nok og om de følges
* Behov for endring av eller utarbeidet av nye risikovurderinger
* Opplæringsbehov for neste periode
* Om mål for helse-, miljø-, og sikkerhetsarbeidet er nådd og om det er behov for å sette nye mål for neste periode
* Om det har kommet nye krav i relevante lover og forskrifter
* Handlingsplanen med tiltak for neste periode

Vi har risikovurderinger av verktøy og for ergonomi og manuelt arbeid. Og vi følger selvfølgelig arbeidsmiljøloven, ferieloven og permitteringslønnsloven.

# Aktsomhetsvurdering

I Nord Norsk Bygg er det tre områder som kan være risiko for brudd. Det er innleie av arbeidskraft, innleie av underentreprenører og innkjøp av byggevarer. Det er en kjent risiko i bransjen at det kan være høy uanstendige arbeidsforhold ved innleide. Vi er nøye når det kommer til innleide og følger opp om det er anstendige arbeidsforhold, da sjekker vi arbeidskontrakter og HMS. Dette samme gjelder for innleide underentreprenører til prosjekter. Når det kommer til leverandører har vi noen som har rammeavtale gjennom NESO, da vet vi at NESO også har gjort en vurdering før oss. Dersom leverandører opptrer uaktsom eller har noen alvorlige brudd på arbeidsmiljøloven vil vi avslutte avtalen, med mindre de kan rette opp i feilen med engang.

Om det skulle hende at det skjer diskriminering, trakassering og/eller mobbing på arbeidsplassen så vil dette få konsekvenser for arbeidsforholdet. Vi har medarbeidersamtale årlig og helsekontroller jevnlig. Vi har bedriftshelsetjeneste som tar seg av helsekontroller og hjelper bedriften med diverse annet. Vi ønsker at alle i våre selskaper og hos leverandørene har ordentlig arbeidsforhold, at de alle har arbeidskontrakt, organisasjonsfrihet, helse og sikkerhet blir ivaretatt, dokumentert lønn og at arbeidstidsbestemmelser holdes. Gjennom våre aktsomhetsvurderinger har vi i 2024 ikke avdekket noen faktiske negative konsekvenser. Det største risikoområdet vi anser er hos våre underleverandører.

# Miljøfyrtårn

Nord Norsk Bygg er nylig blitt re sertifisert for 3 nye år som Miljøfyrtårn. Som Miljøfyrtårn har vi gode rutiner og mål innenfor avfall og ombruk, energi sparing, kjemikaliebruk, innkjøp, transport og arbeidsmiljø. Vi setter mål hvert år for å forbedre oss innen disse emnene.

En viktig aspekt av åpenhetsloven er kravet om innsyn. Dersom du har eventuelle spørsmål knyttet til hvordan vi etterlever åpenhetsloven, kan du kontakte oss på malin@nordnorskbygg.no